Hans Storhaug

Hans Storhaug (1915–1995) var en norsk motstandsmann under andre verdenskrig. Han var utdannet i Storbritannia og deltok i tungtvannsaksjonen.

 Andre verdenskrig 
Storhaug forlot Norge ombord på MK «Hugin» den 14. august 1941 og ankom Lerwick på Shetland den 17. august. Han var med i Kompani Linge og gikk under tilnavnet «Kyllingen». Mest kjent er nok Storhaug som deltaker i tungtvannssabotasjen, av mange regnet som den viktigste og mest vellykkede sabotasjeaksjonen i Norge under andre verdenskrig. Storhaug var en av seks mann i den gruppen som deltok i «Operasjon Gunnerside» under Vemork-aksjonen.

Tilnavnet «Kyllingen» fikk Storhaug i Skottland, etter det søsteren har fortalt på grunn av et signalement gitt av en oppsynsmann på leting etter tjuvjegere.«Storhaug fikk dekknavnet «kyllingen» da han kom til Skottland. Men søsteren forteller at på ingen måte var på grunn av feighet at han fikk det lite flatterende tilnavnet. – De drev og tjuvjaktet litt i Skottland, og til slutt kom oppsynsmannen til leiren. Han beskrev en av tjuvjegerne som en liten mann med stor nese og store føtter, «just like a chicken». Det navnet fulgte Hans resten av krigen, ler Ingeborg Storhaug Ryen.», fra ««Kyllingen» er den glemte Tungtvanns-helten», NRK 12. januar 2015

Storhaug er begravet ved Åmot kirke i Åmot i Hedmark.Slekt og Data Gravminnebasen, ID: 76675933-69b5-462b-95be-9a6b72e45379, minneside basert på bilder og gravminnedata for Hans Storhaug, (23.mai 1915 - 08.juni 1995).

 Utmerkelser 

For sin innsats under krigen ble Storhaug to ganger tildelt St. Olavsmedaljen med ekegren. Han mottok også Deltagermedaljen med rosett og Haakon VIIs 70-årsmedalje.«Krigshelten «Kyllingen» ble filmstjerne i Paris», NRK Hedmark og Oppland, 12. januar 2015. Lest 13. januar 2015. Videre ble han tildelt britiske Military MedalThe National Archives - Catalogue reference WO 373/108. og den amerikanske Frihetsmedaljen med bronsepalme.«Amerikanske dekorasjoner til fjorten nordmenn», Verdens Gang, 16. september 1946, s. 2. Storhaug var ridder av den franske Æreslegionen og ble dekorert med Croix de guerre med palme og stjerne.«Ukas historiske bilde 2/2015» , I Sollia, 3. januar 2015. Lest 13. januar 2015.

 Referanser 



Kategori:Personer fra Åmot kommune
Kategori:Personer fra englandsfarten 1940–1945
Kategori:Medlemmer av Kompani Linge
Kategori:St. Olavsmedaljen med ekegren
Kategori:Military Medal
Kategori:Frihetsmedaljen
Kategori:Nordmenn fra andre verdenskrig